Afon Lliedi

Afon fechan yn Sir Gaerfyrddin yw Afon Lliedi. Ei hyd yw tua 6 milltir.

Gorwedd ei tharddle ger pentref Cynheidre ar lethrau Mynydd Sylen ger Llannon yn ne-ddwyrain Sir Gaefyrddin. Llifa i gyfeiriad y de dros y gwastadeddau gan ffurfio dau lyn bychan ar ei thaith, sydd yn cyflenwi dwr i dref Llanelli, sef Cronfa Uwch Lliedi a Chronfa Is Lliedi.  Ar ôl llifo heibio i bentref Felinfoel mae'n cyrraedd tref Llanelli. Mae Llanelli yn gorwedd ar yr afon gyda rhan helaeth o ganol y dref yn ei gorchuddio. Mae'n cyrraedd harbwr tref Llanelli ac yn aberu yn aber afon Llwchwr, ym Mae Caerfyrddin.

Lliedi
Lliedi
Categori:Llanelli